armlur.am — Կառավարության հունիսի 1-ի նիստում գործադիրը հաստատեց Նիկոլ Փաշինյանի գլխավորած կառույցի ծրագիրը, եւ այն խորհրդարանում կքննարկվի հունիսի 7-ին: Մինչ այդ ՀՀԿ խմբակցության անդամները տարբեր զրույցներում նշում էին, թե հակված չեն խոչընդոտել Նիկոլ Փաշինյանի գլխավորած կառավարության աշխատանքը եւ, ըստ այդմ, գործադիրի ներկայացրած ծրագրին արհեստականորեն դեմ քվեարկելու հիմքեր չեն տեսնում: Այլ կերպ ասած` նրանք հակված էին կողմ քվեարկել ծրագրին, ընդունել տալ եւ թողնել, որ Նիկոլ Փաշինյանի թիմն աշխատի: